**Բորկա Պավիչևիչ** (սերբ.՝ Борка Павићевић, հունիսի 5, 1947(1947-06-05), Կոտոր, ՀՍՖՀ - հունիսի 30, 2019(2019-06-30), Բելգրադ, Սերբիա), սերբ մշակութային գործիչ, թատերագիր և թատրոնի ռեժիսոր։

Կենսագրություն
--------------

Բորկա Պավիչևիչը ծնվել է 1947 թվականին Չեռնոգորիայի Կոտոր քաղաքում, Բելգրադի համալսարանի փիլիսոփայության ֆակուլտետի էթիկայի պրոֆեսոր Վուկո Պավիչևիչի ընտանիքում։

Երբ նա մեկ տարեկան էր, ընտանիքը տեղափոխվել է Բելգրադ։ Այստեղ Բորկան ավարտել է դպրոցը և ընդունվել Բելգրադի տասներորդ գիմնազիան։ Հետագայում նա շարունակել է իր կրթությունը թատրոնի, կինոյի, ռադիոյի և հեռուստատեսության ակադեմիայում, 1971 թվականին ավարտելով Դրամատիկական արվեստի ֆակուլտետը։ 1976 թվականին ավարտել է նույն ֆակուլտետի մագիստրատուրան։

Ատելյե 212
Տասը տարի Բորկա Պավիչևիչը դրամատուրգ է եղել «Ատելյե 212» թատրոնում։ Այնուհետև, 1981 թվականին հիմնադրել է Բելգրադի *New Sensibility* թատրոնը։ 1984-1991 թվականներին մասնակցել է KPGT գեղարվեստական շարժմանը (*Kazaliste Pozoriste Gledalisce Teatar*): Նա աշխատել է որպես Բելգրադի դրամատիկական թատրոնի դրամատուրգ և գեղարվեստական ղեկավար, քանի դեռ նրան 1993 թվականին չեն ազատել քաղաքական հայացքների պատճառով։ Նա նաև աշխատել է *BITEF* փառատոնի (Բելգրադի միջազգային թատերական փառատոն) մրցատյանում, կազմակերպության համար աշխատելով շուրջ 20 տարի, համատեղ հիմնադրել է Բելգրադի շրջան հասարակական կազմակերպությունը։ Նա թերթի մեկնաբան էր, մինչ այժմ աշխատում է որպես լրագրող, ունի իր սեփական սյունակը «Այսօր» (*Данас (новине)*)թերթում։

Պավիչևիչը 1994 թվականին հիմնադրել է Մշակութային վարակազերծման կենտրոնը (*Centre for Cultural Decontamination*) նվիրված կատարսիսին, որտեղ ավելի քան 5000 միջոցառումներ՝ ցուցահանդեսներ, դասախոսություններ և բողոքի ակցիաներ են կազմակերպվել։ Նա 2012 թվականին Քաղաքացիական դիմադրության շարժման հռչակագրի ստորագրողներից մեկն էր (սերբ․՝ *Покрета грађанског отпора*) և հանդիսանում է «Բելգրադ, իմ Բելգրադ» (*«Београд, мој Београд»*) գրքի համահեղինակը։

Բորկա Պավիչևիչը լիբերալիզմի և պացիֆիզմի կողմնակից է։ Ստացել է բազմաթիվ մրցանակներ, այդ թվում՝ Օտտո Ռենե Կաստիլյոի մրցանակը քաղաքական թատրոնի համար (2000 թվական), Հիրոսիմայի Խաղաղության և մշակույթի մրցանակը (2004 թվական), Մայա Մարշիչևիչ Տասիչի (*Maja Maršićević Tasić*, 2005 թվական) հիմնադրամի *Osvajanje slobode* մրցանակը և Եվրոպական մշակութային հիմնադրամի *Routes Award* մրցանակով (2009/2010 թվականներ)։ Պարգևատրվել է նաև «Պատվո լեգեոնի» ֆրանսիական շքանշանով (2001 թվական)։

Ապրում է Բելգրադում։ Ամուսնացած է մարդու իրավունքների փաստաբան Նիկոլա Բարովիչի (*Никола Баровић*) հետ, նրանք ունեն որդի՝ Յովանը (*Јovan*):

Ծանոթագրություններ
------------------

1. 1 2  Freebase տվյալների վերբեռնում — Google.
2. ↑  Borka Pavićević, pozorišni reditelj - Večiti sam buntovnik
3. ↑  Nikčević, Tamara (2013). "Kratka istorija kulturnog trovanja". *Vreme* (in Serbian). Արխիվացված է the original 2014 թ․ մայիսի 27-ին. Retrieved 27. 5. 2014.. `{{cite news}}`: Unknown parameter `|dead-url=` ignored (`|url-status=` suggested) (help)CS1 սպաս․ չճանաչված լեզու (link)
4. ↑  *Yale Theatre*. Yale School of Drama. 2002. p. 27.
5. ↑  "Europe in 2020: the future of the EU". Crossborder Experience. Արխիվացված է the original 2014 թ․ մայիսի 27-ին. Retrieved 2014 թ․ մայիսի 27. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  Advokat Nikola Barović

Արտաքին հղումներ
----------------

* Borka Pavićević

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| 

|  Չափորոշչային վերահսկողություն |
| --- |
|  |
| GND: 1151344109 · ISNI: 0000000383190905 · LCCN: n00040084 · NKC: js20201080961 · SUDOC: 078179963 · VIAF: 267781208 · WorldCat VIAF: 267781208 |

 |

 |